బొమ్మూరులోని క్వారంటైన్‌ గదుల వద్ద పోలీసుల పహారా
కరోనా కట్టడికి కీలక శాఖలు త్రీవంగా శ్రమిస్తున్నాయి. జిల్లా కలెక్టర్‌ మురళీధర్‌రెడ్డి పర్యవేక్షణలో వైద్యారోగ్యశాఖ, పోలీసు, రెవెన్యూ, ఇతర కీలక శాఖలన్నీ గత కొన్నిరోజులుగా క్షేత్రస్థాయిలో పనిచేస్తున్నాయి. కాకినాడలోని ప్రభుత్వ సామాన్య ఆసుపత్రిలో రాత్రి- పగలు వ్యాధి నిర్ధరణ పరీక్షలు జరుగుతున్నాయి. గతి తప్పుతున్న పరిస్థితిని గాడిలో పెట్టే చర్యలు ఊపందుకున్నాయి. కరోనా వైరస్‌పై ఆందోళన వద్దని.. గడప దాటి బయటకు రావద్దని.. భౌతిక దూరం కట్టుబాటు కొన్నాళ్ల పాటు వీడొద్దని యంత్రాంగం పదేపదే చెబుతోంది.. నిర్లక్ష్యం వీడాలని హితవు పలుకుతోంది..
ఈనాడు, కాకినాడ : జిల్లాలో ఏకంగా నాలుగు పాజిటివ్‌ కేసులు వెలుగుచూడడంతో యంత్రాంగం అప్రమత్తమయ్యింది. తెలంగాణ, కర్నాటక రాష్ట్రాల నుంచి వచ్చినవారిని ముందస్తుగా క్వారంటైన్‌ గదుల్లో ఉంచి వారి ఆరోగ్య పరిస్థితిని పర్యవేక్షిస్తోంది. కాకినాడ జీజీహెచ్‌లోని కరోనా ఐసీయూలో చికిత్స పొందుతున్నారు. కరోనా సాధారణ విభాగంలో మంగళవారం 37 మందిని చేర్చారు. ఈ విభాగంలో మొత్తం 68 మందిని పర్యవేక్షణలో ఉంచారు. కాకినాడ పాజిటివ్‌ కేసు కుటుంబికులతోపాటు.. ఫిలిప్పీన్స్‌ నుంచి ప్రత్తిపాడు వచ్చిన యువకుడికి ఏమీలేదని తేల్చడంతో వారంతా ఊపిరి పీల్చుకున్నారు.
ముందస్తు సన్నాహాలు..
జిల్లాలోని ఏడు డివిజన్లలోని 375 క్వారంటైన్‌ సెంటర్లలో 31,426 మంది ఉండేందుకు వీలుగా సిద్ధం చేయాలని నిర్ణయించారు. జిల్లా వ్యాప్తంగా 8,368 మందికి సేవలు అందించే వీలుగా 58 ఐసోలేషన్‌ విభాగాల ఏర్పాటుకూ కసరత్తు చేస్తున్నారు.
ప్రజా సహకారంతోనే కట్టడి
ప్రజలు సంపూర్ణ సహకారం అందిస్తే కరోనా కట్టడి సాధ్యమవుతుంది. ఏమాత్రం నిర్లక్ష్యం ప్రదర్శించినా భారీ మూల్యం చెల్లించుకోవాల్సి వస్తుందన్న విషయం ప్రతి ఒక్కరూ గుర్తుంచుకోవాలి. కరోనా వైరస్‌ వ్యాప్తిచెందకుండా జిల్లావ్యాప్తంగా అన్ని చర్యలూ చేపడుతున్నాం. - మురళీధరరెడ్డి, జిల్లా కలెక్టర్‌
bommooruloni kwarantainsi gadula vadda polisula pahara
karona kattadiki keelaka saakhalu treevangaa shramistunnaayi. jilla kalektarke muralidharendeddy paryavekshanhalo vaidyaarogyasaakha, polisu, revenue, itara keelaka saakhalannii gatha konnirojulugaa kshetrasthaayilo panichestunnaayi. kaakinaadalooni prabhutva saamaanya aasupatrilo raatri- pagalu vyaadhi nirdharana pareekshalu jarugutunnaayi. gathi tapputunna paristhitini gaadilo pette charyalu oopandukunnaayi. karona vairaspai aandolana vaddani.. gadapa daati bayataku ravaddani.. bhautika dooram kattubaatu konnalla paatu veedoddani yantraangam padepade chebutondi.. nirlakshyam veedaalani hitavu palukutondi..
eenaadu, kakinada : jillaalo ekamgaa naalugu pajitive kesulu veluguchudadamto yantraangam apramattamayyindi. telamgaana, karnataka rashtrala nunchi vachinavaarini mundastugaa kwarantainsi gadullo unchi vaari aarogya paristhitini paryavekshistondi. kakinada jeejeehiloni karona iculo chikitsa pondutunnaaru. karona saadhaarana vibhaagamlo mangalavaaram 37 mandini cherchaaru. ee vibhaagamlo mottam 68 mandini paryavekshanhalo unchaaru. kakinada pajitive kesu kutumbikulatopatu.. philippinse nunchi prattipaadu vachina yuvakudiki emiledani telchadamtho vaarantaa oopiri peelchukunnaaru.
mundastu sannaahaalu..
jillaalooni edu divijanlaloni 375 kwarantainsi centerlalo 31,426 mandi undenduku veelugaa siddham cheyalani nirnayinchaaru. jilla vyaaptamgaa 8,368 mandiki sevalu andinche veelugaa 58 isoleshane vibhaagaala erpaatukuu kasarattu chestunnaru.
praja sahakaaramthone kattadi
prajalu sampuurna sahakaaram andiste karona kattadi saadhyamavutundi. ematram nirlakshyam pradarsinchinaa bhari moolyam chellinchukovalsi vastundanna vishayam prati okkaruu gurtunchukovali. karona vairism vyaaptichendakundaa jillaavyaaptamgaa anni charyaluu chepadutunnam. - muralidharareddy, jilla kalektarke